Canolawerkgroepvergadering notule: 14 Junie 2018
Working Group Minutes / Canola / 14 Junie 2018
gehou te Elsenburg op 14 Junie 2018
Die vergadering word deur dr De Kock met gebed geopen. Die voorsitter verwelkom almal teenwoordig by die vergadering.
Mnr L Wille Barenburg
Mnr J Loubser Quantum Foods
Me R Beukes Nasionale Departement Land­bou, Bosbou en Visserye
Daar word kennis geneem dat Dr Lamprecht die "Science for Better Life Award" toekenning gewen het.
Punt 7.1.1 Dormansie van saad
Die notule van die vergadering gehou op 22 November 2017 word as gelese beskou en goedgekeur.
Daar word besluit dat die jongste inligting (31 Mei 2018) soos deur SAGIS verskaf, aanvaar word (Maandelikse data en Weeklikse Bulletin).
Neem kennis dat die oppervlakte geplant en vierde produksieskatting 2018 soos deur NOK op 29 Mei 2018 vrygestel, ter inligting by die sakelys aangeheg is.
Die Komitee is onseker of die NOK syfers van 84 000 ha canola geplant vir die 2017 seisoen korrek is.
Daar word voorgestel dat
daar by SOILL kontroleer word wat hulle finale syfers vir die seisoen was;
daar binne streke bepaal word waar die grootste verskil voorgekom het en wat die rede daarvoor sou wees, byvoorbeeld dat van die hektare geplant vir weiding gebruik is of glad nie ge-oes is nie;
SAGIS genooi word om te verduidelik hoe die finale syfers bepaal word.
In die Klipheuwel area het dit goed gereën gedurende plantseisoen en tot op datum. Die ontkieming was beter as in 2016/2017 en min of meer dieselfde aantal hektare is geplant. Produsente bly by hul wisselboustelsels.
Die omstandighede en vooruitsigte in die res van die Swartland is ook goed. In sekere gevalle is minder geplant of ander variëteite geplant weens tekort aan saad van sekere variëteite.
Die Overberg Agri Caledon gebied het meer reën as die Bredasdorp gebied gehad, in beide gevalle minder as die langtermyn gemiddelde. In totaal is daar omtrent 5 000 ha minder gesaai – in sekere gevalle is canola deur gars vervang.
In die SSK gebied is die opkoms baie wisselvallig wat die bestuur van die lande baie moeilik maak. Vanaf Swellen­dam ooswaarts raak dit droër.
Neem kennis dat daar nog geen canola aanplantings in die Oos-Kaap was nie.
Canola proewe in die sentrale besproeiingsareas is voorlopig, weens gebrek aan belangstelling, gestaak. Inligting word wel verskaf soos navrae ontvang word. SSK het saadbestellings ontvang uit Lesotho en Ermelo van produsente wat dit wil probeer.
Die resultate van die proewe word weergegee in die laaste Oilseeds Focus van Junie 2018.
Neem kennis dat die waarde van canola afgelei van sojaboonoliekoek (47% proteïen) geland in Kaapstad op 6 Junie 2018 soos volg daar uitsien:
47% Proteïen teen 'n waarde van R6 245 per ton teen 'n wisselkoers van R12.72.
Pluimvee (94%) R5 870 per ton
Varke (100%) R6 245 per ton
Suiwel (58%) R3 622 per ton
Pluimvee (53%) R3 310 per ton
Varke (65%) R4 059 per ton
Suiwel (60%) R3 747 per ton
Neem kennis dat mnr Cerfonteyn 'n samevatting van die klimaat, temperature en reënval die afgelope drie maande gee. Daar word ook gunstige voorspellings vir die maande Junie tot Augustus gemaak.
Daar word voorgestel dat mnr Cerfonteyn die vergelyking van die vorige jaar se voorspellings teenoor wat regtig realiseer het, sal opsom en voorlê.
Die lesing oor klimaatsveranderinge deur Prof S Midgley wat by die DLWK se Smart Agri program betrokke is, is ter inligting by die sakelys aangeheg.
Verwys ook punt 8.3 van hierdie notule.
Dit word weer beklemtoon dat produsente veral in 'n nat jaar goeie monitering moet doen (twee weke voor blomtyd) en waar moontlik liefs voorkomend moet spuit teen die siekte.
Nasionale Cultivarproewe 2017
Die navorsers rapporteer oor die 2018 aanplantings. In die Swartland het alles opgekom en gevestig, maar in die Suid-Kaap is die plantjies nog baie jonk.
Verwys ook na punt 11.3 van hierdie notule.
Die Komitee bespreek die vraag ten opsigte van sekere cultivars wat verkieslik in nat grond geplant moet word om goed te vestig, terwyl ander in droë grond geplant kan word en in die grond lê totdat dit reën en die klimaat verbeter. Sou kiemkragtigheid en groeikragtigheid van canola saad (oorlewingsvermoë om in droë grond te "oorleef" totdat dit reën) vooraf by 'n laboratorium getoets kon word? Die grootte van die saad asook die interaksie tussen omgewing en cultivar, die planttyd en bestuurs­praktyke kan 'n rol speel. 'n Groter saad mag langer neem om vog op te neem, maar tog later goed vestig.
Daar word aanbeveel dat produsente die etikette van die saadpakkies moet bestudeer – die saadgrootte word daarop aangedui en aanpassings kan daarvolgens gemaak word. 'n Plant met goeie groeikragtigheid kan beter teen onkruide kompeteer.
Daar word besluit dat die gesprek oor sade se oorlewings­vermoë in droë grond weer bespreek sal word.
7/8 Augustus Wes-Kaap Bewaringslandbou
22 Augustus Riversdal Inligtingsdag
Neem kennis die video oor Sclerotinia, soos vervaardig deur Mnr Cummings en Prof Agenbag finaliseer is en binnekort aan die bedryf beskikbaar gestel word.
Neem kennis dat 'n afskrif van die jongste Oilseeds Focus ter inligting by die sakelys aangeheg is. Die inligting is ook op die webblad van die PNS en die Oliesadetrust beskikbaar.
Daar word kennis geneem dat SOILL nog onseker is of agterskotte vanjaar betaal sal kan word. Die besluit word deur verskeie faktore beïnvloed.
Daar word kennis geneem dat die reëlings vir die 2018 Canola Opbrengskompetisie in proses is. Inskrywings open weer op 1 Augustus 2018
daar probleme met beskikbaarheid van sekere cultivars se saad was;
saad invoere vanaf Australië weens die heersende droogte daar, ingekort moes word, wat plaaslike produsente baie gefrustreerd gelaat het;
dit weer herhaal word dat die saadbestellings reeds 'n jaar vooruit by die verskaffers geplaas moet word;
saadmaatskappye versoek word om voortdurend met produsente te kommunikeer en hulle betyds oor die beskikbaarheid van saad en veranderings aan bestellings in te lig.
Spreker: Dr Johann Strauss van Departement Landbou Wes-Kaap die werkgroep sal toespreek insake sy projek
Daar word kennis geneem van dr J Strauss van DLWK se terugvoer oor sy projek: "Evaluasie van verkorte canola onthoudingsperiodes en gebruik van alternatiewe gewasse op die volhoubaarheid van wintergraanproduksie onder geenbewerkings-praktyke op die Riversdal vlaktes."
Daar was ook 'n samevatting van die resultate in die April 2018 Canolafokus.
Lesing: Me Annika Pieterse van Stellenbosh Universiteit: Slaknavorsing
Daar word kennis geneem dat die afskrif van Me A Prins se terugvoer oor haar slaknavorsing ter inligting by die sakelys aangeheg is.